Alexander Philipp von Saltza
Alexander Philipp von Saltza (vene: Александр Иванович (Филиппович) Зальца), (29. mai (vkj 18. mai) 1757 Hõbeda mõis – 14. november (vkj 2. november) 1821 Tallinn) oli baltisaksa poliitik. Parun. Alexander Philipp von Saltza sündis Hõbeda mõisniku Philipp Johann von Saltza ja Fabiana Helena Renata von Wrangelli pojana. 1795–1796 oli ta Eestimaa kubermangu aadlimarssal ja 1796–1800 Eestimaa rüütelkonna peamees. Hiljem oli ta Eestimaa maanõunik ja Eestimaa asekuberner 6. jaanuarist 1809 kuni 17. veebruarini 1816. Talle kuulusid Hõbeda ja Andja mõis. Parun Alexander Philipp von Saltza on maetud Mõigu kalmistule.